ΓΡΑΠΤΗ ΕΡΩΤΗΣΗ E-2149/01

υποβολή: Freddy Blak (GUE/NGL) προς την Επιτροπή

(18 Ιουλίου 2001)

Θέμα: Γραφειοκρατική σπατάλη χρόνου στην Επιτροπή

Η δημοτικότητα της ΕΕ εξαρτάται από το κατά πόσον μπορεί να επιφέρει συγκεκριμένες θετικές αλλαγές στη ζωή των πολιτών της. Πολλά από τα μικρά σχέδια που στηρίζει η ΕΕ στους τομείς του πολιτισμού και της εκπαίδευσης δίνουν μια τέτοια θετική εικόνα για τη συνεργασία στο πλαίσιο της ΕΕ. Κατά συνέπεια, είναι εξαιρετικά λυπηρό το γεγονός ότι σε ορισμένες περιπτώσεις η συνεργασία επί των σχεδίων αυτών φέρνει ακριβώς το αντίθετο αποτέλεσμα.

Δυστυχώς, αυτό που συμβαίνει είναι ότι πολλοί από όσουςποβάλλουν αιτήσεις χρηματοδότησης μικρών σχεδίων αποθαρρύνονται και απογοητεύονται όταν έρχονται σε επαφή με το σύστημα της ΕΕ. Τούτο οφείλεται στις μεγάλες καθυστερήσεις κατά την εξέταση των αιτήσεων, καθυστερήσεις οι οποίες έχουν ιδιαίτερα σοβαρές συνέπειες για τα μικρά σχέδια, τα οποία δεν λαμβάνουνψηλά χρηματοδοτικά κονδύλια. Οι αιτούντες δεν μπορούν να περιμένουν 5 ή 6 μήνες για μία απάντηση. Έτσι, πολλά μικρά σχέδια δυστυχώς δενλοποιούνται και η στήριξη της ΕΕ απευθύνεται κυρίως σε σχέδια που επωφελούνται ήδη από σημαντικούς πόρους.

Οι καθυστερήσεις οφείλονται προφανώς στηνπέρμετρα γραφειοκρατική διαδικασία έγκρισης στην Επιτροπή. Στη λήψη των αποφάσεων συμμετέχουν πολλές γενικές διευθύνσεις και ορισμένες φορές κάποια μικρά σχέδια που δεν ξεπερνούν τα 10 000 ευρώ πρέπει να εγκριθούν από ολόκληρο το Σώμα των Επιτρόπων.

Προτίθεται η Επιτροπή να αλλάξει τη διαδικασία, έτσι ώστε να αποφευχθεί περιττή γραφειοκρατία και να μειωθεί ο χρόνος εξέτασης των αιτήσεων·

Απάντηση της κ. Reding εξ ονόματος της Επιτροπής

(15 Οκτωβρίου 2001)

Η Επιτροπή έχει πλήρη επίγνωση της ανάγκης να μειωθούν οι προθεσμίες ενημέρωσης των αιτούντων επιδότηση σχετικά με το αποτέλεσμα της εξέτασης των αιτήσεών τους.

Αυτές οι προθεσμίες προκύπτουν ωστόσο από την ανάγκη εξέτασης του πολύ μεγάλου αριθμού των φακέλων που λαμβάνει η Επιτροπή στο πλαίσιο των προσκλήσεωνποβολής προτάσεων. Για παράδειγμα, στα προγράμματα που αφορούν άμεσα τους πολίτες, όπως στον τομέα της εκπαίδευσης και του πολιτισμού που αναφέρει η ερώτηση, ο αριθμός των αιτήσεων για επιδότηση που πρέπει να εξεταστούνπερβαίνει κατά πολύ τον αριθμό των επιδοτήσεων που θα χορηγηθούν (εγκρίνονται ετησίως χιλιάδες επιδοτήσεις. Σε μια δεδομένη γραμμή του προϋπολογισμού η σχέση μεταξύ του αριθμού των επιδοτήσεων που χορηγούνται και του αριθμού των αιτήσεων που πρέπει να εξετασθούν μπορεί να είναι ένα προς έξι ή και περισσότερα).

Επίσης η ίδια η διαδικασία αξιολόγησης και, κατόπιν, επιλογής των προτάσεων απαιτεί προθεσμίες επεξεργασίας που είναι δύσκολο να μειωθούν: προκαταρκτική επεξεργασία των αιτήσεων που λαμβάνονται (κωδικοποίηση, αποδεικτικό παραλαβής κ.τ.λ.), αξιολόγηση από τιςπηρεσίες της Επιτροπής και, ενδεχομένως, από εξωτερικούς ανεξάρτητους εμπειρογνώμονες, διυπηρεσιακή διαβούλευση στο πλαίσιο της Επιτροπής, ενδεχομένως διαβούλευση με επιτροπή προγράμματος, που επιβάλλεται από τη νομική βάση, συνυπολογισμός, ενδεχομένως, της προθεσμίας που αντιστοιχεί στο δικαίωμα ελέγχου από το Κοινοβούλιο, επίσημη έγκριση από την Επιτροπή. Μόνο σε αυτό το στάδιο η Επιτροπή είναι σε θέση να γνωστοποιήσει στους αιτούντες εάν έγιναν δεκτές οι αιτήσεις τους.

Αυτά τα στάδια, τα οποία δεν αποτελούν κατά κανένα τρόπο, απλές γραφειοκρατικές διαδικασίες, εξασφαλίζουν την τήρηση θεμελιωδών αρχών για τη χορήγηση επιδοτήσεων, όπως η διαφάνεια και η ίση μεταχείριση των αιτούντων, καθώς και την ορθή χρηματοπιστωτική διαχείριση.

Η Επιτροπή φροντίζει ωστόσο να μειώνει όσο το δυνατόν περισσότερο αυτές τις προθεσμίες εξέτασης. Για το σκοπό αυτό οιπηρεσίες επιδιώκουν κυρίως να μειώνουν στο ελάχιστο δυνατό τον αριθμό των γενικών διευθύνσεων των οποίων ζητούν τη γνώμη σχετικά με την επιλογή των σχεδίων.

Εξάλλου, όσον αφορά το τελευταίο στάδιο, που συνίσταται στην επίσημη έγκριση του καταλόγου των σχεδίων που επέλεξε η Επιτροπή, καταλήγει, έως σήμερα, τις περισσότερες φορές, σε απόφαση του Σώματος με γραπτή διαδικασία ή με διαδικασία εξουσιοδότησης ενός επιτρόπου. Μια τροποποίηση του εσωτερικού κανονισμού της Επιτροπής εισήγαγε πρόσφατα νέο τρόπο λήψης αποφάσεων εξ ονόματος της Επιτροπής: την εντολή στις Γενικές Διευθύνσεις. Είναιπό εξέλιξη οι διαδικασίες για να είναι δυνατόν στο μέλλον να λαμβάνονται οι αποφάσεις στον τομέα της εκπαίδευσης και του πολιτισμού σύμφωνα με αυτό το νέο τρόπο λήψης αποφάσεων. Αυτή η αλλαγή θα συμβάλει στη μείωση των προθεσμιών εξέτασης από τη στιγμή τηςποβολής των αιτήσεων επιδότησης και τη στιγμή που θα γνωστοποιεί η Επιτροπή τα αποτελέσματα.